**OPIS POSLOVA RADNIH MJESTA, PRAVNI IZVORI ZA PRIPREMANJE KANDIDATA ZA TESTIRANJE I PODACI O PLAĆI**

1. **SEKTOR KRIMINALISTIČKE POLICIJE, KRIMINALISTIČKO – OBAVJEŠTAJNA**

**SLUŽBA**

**- samostalni policijski službenik u policijskoj upravi (policijski službenik za digitalnu forenziku) - vježbenik - 1 izvršitelj/ica**

Prati i izučava stanja i pojave u području digitalne forenzike te utvrđuje najpogodnije oblike i metode u provođenju navedenih poslova. Tijekom kriminalističkog istraživanja obavlja pretrage računala, računalne opreme, memorijskih medija i drugih medija za pohranu digitalnih zapisa i druge poslove koji se odnose na prikupljanje, analizu i interpretaciju digitalnih podataka; iste interpretira u materijalni oblik; u slučajevima kada je potrebno fiksirati digitalne zapise kako bi isti mogli poslužiti kao materijalni dokaz prilikom provedbe kriminalističkog istraživanja, sudjeluje u radu na mjestu događaja; predlaže i unaprjeđuje postojeće metode rada; vodi brigu o povjerenoj mu opremi i potrošnom materijalu te predlaže njihovu nabavu; surađuje s drugim ustrojstvenim jedinicama; obavlja i druge poslove po nalogu nadređenog rukovoditelja.

**Pravni izvori za pripremanje kandidata za testiranje:**

1.Zakon o policiji (NN [34/11](https://www.zakon.hr/cms.htm?id=195), [130/12](https://www.zakon.hr/cms.htm?id=196), [89/14](https://www.zakon.hr/cms.htm?id=1650), [151/14](https://www.zakon.hr/cms.htm?id=1651), [33/15](https://www.zakon.hr/cms.htm?id=6714), [121/16](https://www.zakon.hr/cms.htm?id=17733), [66/19](https://www.zakon.hr/cms.htm?id=39791) i [155/23](https://www.zakon.hr/cms.htm?id=59863))

2. Zakon o potvrđivanju Konvencije o kibernetičkom kriminalu (NN 9/02)

3. Nacionalna strategija kibernetičke sigurnosti i Akcijski plan za provedbu Strategije (NN 108/15)

Za navedeno radno mjesto provest će se i testiranje iz poznavanja rada na računalu.

**2.** **SEKTOR KRIMINALISTIČKE POLICIJE, KRIMINALISTIČKO – OBAVJEŠTAJNA**

**SLUŽBA**

**- samostalni policijski službenik u policijskoj upravi (policijski službenik za**

**kibernetičku sigurnost) – vježbenik - 1 izvršitelj/ica**

Prati, izučava i utvrđuje najpogodnije oblike i metode u prevenciji i suzbijanju kaznenih djela protiv računalnih sustava, programa i podataka, kaznenih djela protiv intelektualnog vlasništva, kaznenih djela počinjenih zlouporabom sredstava plaćanja - kartični kriminalitet i kaznenih djela iskorištavanja djece za pornografiju počinjenih putem računalnih sustava ili mreža; provodi kriminalistička istraživanja kaznenih djela iz nadležnosti linije rada kibernetičke sigurnosti, ostvaruje suradnju s drugim nadležnim tijelima i institucijama na području prevencije i suzbijanja kibernetičkog kriminaliteta; pruža stručnu pomoć i koordinaciju u provedbi kriminalističkih istraživanja u PP; neposredno provodi nadzor nad radom policijskih postaja; surađuje s drugim ustrojstvenim jedinicama; sudjeluje u izradi analiza, izvješća i drugih stručnih materijala; obavlja i druge poslove po nalogu nadređenog rukovoditelja.

**Pravni izvori za pripremanje kandidata za testiranje:**

1.Zakon o policiji (NN [34/11](https://www.zakon.hr/cms.htm?id=195), [130/12](https://www.zakon.hr/cms.htm?id=196), [89/14](https://www.zakon.hr/cms.htm?id=1650), [151/14](https://www.zakon.hr/cms.htm?id=1651), [33/15](https://www.zakon.hr/cms.htm?id=6714), [121/16](https://www.zakon.hr/cms.htm?id=17733), [66/19](https://www.zakon.hr/cms.htm?id=39791) i [155/23](https://www.zakon.hr/cms.htm?id=59863))

2. Zakon o potvrđivanju Konvencije o kibernetičkom kriminalu (NN 9/02)

1. Nacionalna strategija kibernetičke sigurnosti i Akcijski plan za provedbu Strategije (NN 108/15)

Za navedeno radno mjesto provest će se i testiranje iz poznavanja rada na računalu.

**3. SEKTOR KRIMINALISTIČKE POLICIJE, SLUŽBA GOSPODARSKOG**

**KRIMINALITETA I KORUPCIJE**

**- samostalni policijski službenik u policijskoj upravi (policijski službenik za gospodarski kriminalitet i korupciju) – vježbenik - 1 izvršitelj/ica**

Neposredno provodi kriminalistička istraživanja; poduzima operativne mjere i radnje u cilju sprečavanja i otkrivanja kaznenih djela gospodarskog kriminaliteta i korupcije te njihovih počinitelja; analizira, prati i izučava sve pojavne oblike kaznenih djela iz domene gospodarskog kriminaliteta i korupcije te iznalazi najučinkovitije metode za njegovo suzbijanje, otkrivanje i dokazivanje; posebno se usmjerava na ekonomski kriminalitet (proizvodnja, usluge, trgovina), financijski kriminalitet (financijske usluge, novčane transakcije, trgovanje vrijednosnim papirima), korupciju, financijske istrage, pranje novca, porezne prijevare i sivu ekonomiju; zaprima kaznene prijave; obavlja dokazne radnje povjerene policiji; pruža stručnu pomoć Policijskoj postaji, a kod složenijih kaznenih djela u Policijskoj postaji neposredno se uključuje u rad i upravlja kriminalističkim istraživanjem; neposredno provodi nadzor nad radom policijskih postaja, surađuje s drugim ustrojstvenim jedinicama, predstavnicima državnog odvjetništva i tijelima državne uprave te pravnim osobama; neposredno poduzima izvidne mjere i radnje u cilju traganja i identificiranja nezakonito stečene imovine, imovine počinitelja te sumnjivih financijskih transakcija i aktivnosti; popunjava obrasce o kaznenim djelima i počiniteljima; učestvuje u izradi informacija; obavlja i druge poslove sukladno naloženim zadaćama.

**Pravni izvori za pripremanje kandidata za testiranje:**

1. Zakon o policiji (NN [34/11](https://www.zakon.hr/cms.htm?id=195), [130/12](https://www.zakon.hr/cms.htm?id=196), [89/14](https://www.zakon.hr/cms.htm?id=1650), [151/14](https://www.zakon.hr/cms.htm?id=1651), [33/15](https://www.zakon.hr/cms.htm?id=6714), [121/16](https://www.zakon.hr/cms.htm?id=17733), [66/19](https://www.zakon.hr/cms.htm?id=39791) i [155/23](https://www.zakon.hr/cms.htm?id=59863)
2. Kazneni zakon (NN 125/11, 144/12, 56/15, 101/17, 118/18, 126/19, 84/21, 114/22, 36/24) - Glava dvanaesta (XII.), Kaznena djela protiv radnih odnosa i socijalnog osiguranja, Glava dvadeset četvrta (XXIV.) Kaznena djela protiv gospodarstva, Glava dvadeset osma (XXVIII.) Kaznena djela protiv službene dužnosti
3. Zakon o kaznenom postupku (NN 152/08, 76/09, 80/11, 121/11, 91/12, 143/12, 56/13, 145/13, 152/14, 70/17, 126/19, 130/20, 80/22, 36/24) - Glava XVI. Izvidi i istraživanje
4. Strategija sprječavanja korupcije za razdoblje 2021. do 2030. godine (NN 120/21)
5. **POLICIJSKA POSTAJA CRIKVENICA**

**- policijski službenik - 4. kategorije – vježbenik - 2 izvršitelja/ice**

1. **I. POLICIJSKA POSTAJA RIJEKA**

**- policijski službenik - 4. kategorije – 1 izvršitelj/ica**

1. **II. POLICIJSKA POSTAJA RIJEKA**

**- policijski službenik - 4. kategorije – 1 izvršitelj/ica**

1. **POLICIJSKA POSTAJA CRIKVENICA**

**- policijski službenik - 4. kategorije – 3 izvršitelja/ice**

Obavlja poslove propisane Zakonom o policijskim poslovima i ovlastima koji se odnose na zaštitu života, prava, slobode, sigurnosti i nepovredivosti osobe, zaštite javnog reda i mira te imovine, sprječavanja kaznenih djela i prekršaja, njihovo otkrivanje i prikupljanje podataka o tim djelima i počiniteljima, traganja za počiniteljima kaznenih djela za koje se progoni po službenoj dužnosti i prekršaja i njihovo dovođenje nadležnim tijelima, nadzora i upravljanja cestovnim prometom, obavlja i druge poslove po nalogu nadređenog službenika.

**Pravni izvori za pripremanje kandidata za testiranje:**

1**.** Zakon o policiji (NN 34/11, 130/12, 89/14 – vjerodostojno tumačenje, 151/14, 33/15, 121/16, 66/19 i 155/23)

2. Zakon o policijskim poslovima i ovlastima (NN 76/09, 92/14 i 70/19)

**PLAĆA RADNIH MJESTA**

Plaća radnih mjesta državnih službenika određena je Uredbom o nazivima radnih mjesta, uvjetima za raspored i koeficijentima za obračun plaće u državnoj službi (NN 22/24 i 33/24 - ispravak) i Kolektivnim ugovorom za državne službenike i namještenike (NN 56/22, 127/22 – Dodatak I, 58/23 – Dodatak II., 128/23 – Dodatak III. i 29/24).